สวัสดีค่ะ พอดีเลิกกินยาคุม แล้วประจำเดือนไม่มา 7-8เดือนแล้ว สาเหตุเกิดจากอะไรคะ แล้วทำอย่างไรให้ประจำเดือนมาคะ...? ขอบล่วงหน้าค่ะ
สวัสดีค่ะ หากหลังจากที่เลิกทานยาคุมกำเนิด ได้มีเพศสัมพันธ์ แนะนำควรลองตรวจหาการตั้งครรภ์ดูด้วย เพราะอาจเกิดการตั้งครรภ์ขึ้นมาเมื่อไหร่ก็ได้แต่หากตรวจไม่พบการตั้งครรภ์ ก็อาจเกิดจากสาเหตุต่างๆ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยขูมมดลูก หรือมีมดลูกอักเสบ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าควรไปพบแพทย์ เพื่อหาสาเหตุก่อนค่ะ หากไม่ได้มีโรคอะไร ก็น่าจะเกิดจากการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนค่ะ